**PÁLYÁZATI FELHÍVÁS ZSŰRIZETT KIÁLLÍTÁSON VALÓ RÉSZVÉTELRE**

*Az Ékszerek Éjszakája (A FISE nonprofit szervezet közreműködésével) pályázatot hirdet CONTROLS/CTRL+S címmel. A felhívás professzionális ékszertervezők, illetve más művészeti ágakban tevékenykedő, de ékszertervezéssel is foglalkozó alkotók, valamint a szakirányú oktatásban részt vevő diákok és hallgatók számára szól.*

*Pályázat témája:*

**CONTROLS/CTRL+S**

*Ebben az évben a következő kérdésekre keressük a tárgyakként mentett válaszokat:*

*A szabályok irányítanak minket vagy mi őket? Felállítjuk vagy ledöntjük? Alkalmazkodunk vagy felülírjuk azokat? A hagyományok inspirálnak vagy megkötnek?*

***Fontos határidők:***

*2019. 07.07.: Meghosszabbított pályázati határidő*

*2019. 07. 15.: Várható kiértesítés*

*2019. 09. 20. : A kiállítás tervezett megnyitója*

*2019. 09. 20. -10. 20. : A kiállítás tervezett intervalluma*

***A pályázaton való részvétel kritériumai:***

*Az utóbbi két évben (2017-2019) készült ékszer/ek, egyedi vagy kisszériás alkotás/ok, amelyek megfelelnek a kortárs ékszer[[1]](#endnote-1) fogalomkörének. A pályázaton résztvevő alkotások közül csak a szakmai zsűri által pozitív elbírálásban részesített pályamunkák kerülhetnek be a kiállításra.*

*Pályázni maximum három tárggyal, egy sorozattal vagy egy kollekcióval lehet.*

*A pályázati dokumentációt az elküldött e-mail csatolmányaként kérjük elküldeni!*

*Ami szükséges:*

1. *Hiánytalanul kitöltött pályázati adatlap, amely tartalmazza a tárgy koncepciójának leírását. A leírásban szerepeljen, hogy a tárgy gondolatisága hogyan kapcsolódik a „CONTROLS/CTRL+S” témaköréhez. Az adatlap tartalmazza a szerzői jogi nyilatkozatot is.*
2. *Minden alkotásról minimum 3 db fotó (2-2,5MB méretet meg nem haladó, 300 dpi felbontásban) különböző nézetekből (szemből, oldalról és hátulról), amelyeken a tárgy részletei is jól láthatók. A fotók elnevezésénél kérjük az alábbi formátumot használni:* ***alkotó\_tárgycíme\_készítéséve.jpg****.*

*/A fotók értékelésénél segít a homogén háttér, illetve a tárgy dimenzióinak megítélésében a modellen készült fotó./*

1. *Részvételi díj banki átutalását igazoló bizonylat.*

*A pályázatot a mellékletekkel kiegészítve a* ***controls.bud@gmail.com*** *e-mail címre kérjük elküldeni! A tárgy rovatba kérjük beírni:* ***„CONTROLS application”***

*A pályázó hozzájárul ahhoz, hogy az általa küldött fotók az Ékszerek Éjszakája közösségi oldalain, illetve egyéb online és offline felületen is megjelenjen a program népszerűsítése céljából.*

*A pályázatokat az Ékszerek Éjszakája szervezői kezelik. A pályázattal kapcsolatos kérdéseket szintén a controls.bud@gmail.com címre várjuk.*

***Jelentkezési díj:***

*6.000 Ft*

***A befizetés részletei***

*A jelentkezési díj befizetése kizárólag banki átutalással lehetséges, amelynek a pályázat beadási határidejére kell beérkeznie a* ***FISE 11705008-20436113*** *bankszámla-számára.*

*A közlemény rovatba kérjük beírni:* ***Ékszerek Éjszakája jelentkezési díj - név***

*Sikeres pályázat esetén a kiállításon való részvételnek nincs további részvételi díja.*

*Sikertelen pályázat esetén a nevezési díjat nem áll módunkban visszatéríteni.*

***A pályázaton való részvétel nem azt jelenti, hogy a beküldött munka automatikusan részt vesz a kiállításon!***

***A zsűri***

*Etentuk Inemesit HU – Artlocator Magazine főszerkesztője*

**Erato Kouloubi** GR – ékszertervező művész, a Popeye Loves Olives  Art Space társalapítója, és az Athen Jewelry Week főszervezője és az Anticlastics társ-alapítója  
***Niki Stylianou*** GR Kortárs ékszerek és tárgyak, kreatívtanácsadó, az Athen Jewelry Week főszervezője és az Anticlastics társ-alapítója

*Jorge Manilla MX – ékszertervező művész, és kutató az Antwerpeni the Royal Academy of Fine Arts Egyetemen*

***Díjak****:*

*A kiállítási jog minden pozitív értékelésben részesült munkát érint! Ezek közül az alkotások közül választhatnak a szervezők által felkért egyének/csoportok/szervezetek.*

**Ékszerek Éjszakája díj**- *Az alapító csapat díja, mely egy nagy értékű ötvös szerszámokat tartalmazó ajándékcsomag.*  
***AJW díj*** –  A nyertes ingyenes részvételi lehetőséget kap a 2020-as Athen Jewelry Week-en. Az értékelés tekintetében a zsűri az alkotó munkájának eredetiséget, technikai minőséget és fogalmi gazdagságát tekinti mérvadónak.

*A további díjakról a későbbiekben adunk tájékoztatást.*

***A kiállításra kerülő tárgyak értékelési szempontjai:***

*Alkotói üzenet közvetítése. Kompozíció és felhasznált anyagok eredetisége. Szakmai és technikai innováció. A tárgy formai kialakítása és a gondolati tartalom összhangja.*

*A beérkezett pályamunkákat az Ékszerek Éjszakája szervezői csapat ellenőrzi. Ők felelnek azért, hogy a pályázatok minden előírásnak megfeleljenek, ellenkező esetben a jelentkezés érvénytelennek minősül. A kiállításon való részvételt a szervező csapattól független szakmai zsűri határozza meg. Az eredményről minden jelentkezőt e-mailben értesítenek a szerevezők.*

***A kiállításra kerülő tárgy/ak* *szállítása***

*Az alkotók saját költségükre küldik be tárgyaikat megfelelő csomagolásban a FISE galériájába.*

*A csomag nem haladhatja meg a 4 kg-ot.*

*A kiállítás idejére biztosítást kötünk a tárgyakra!*

*A tárgyakat az alkotó által küldött eredeti csomagolásban küldjük vissza a feladónak a kiállítás vége után legkésőbb két héttel (november 3-ig). A visszaküldés teljes költsége a művészt terheli, beleértve az összes egyéb felmerülő költséget (pl. adók). A szervezők nem vállalnak felelősséget a művek szállítása során esetlegesen felmerülő sérülésekért, eltűnésért.*

***További információ:*** [***www.ekszerekejszakaja.com***](http://www.ekszerekejszakaja.com)

[***controls.bud@gmail.com***](mailto:controls.bud@gmail.com)

***A pályázat benyújtásával a jelen felhívásban foglalt feltételeket és szabályokat, a pályázó***

***tudomásul veszi és elfogadja.***

1. A kortárs ékszer fogalomköre: A kortárs ékszer művészi kifejezés erejű, egyedi vagy kisszériás alkotás, melyben a tárgy formai kialakítása és gondolati tartalma összhangban áll, autonóm műtárgy, amely alkotói üzenet közvetítője. Az ékszerek testtel való érintkezése, kapcsolata egyszerre intim és figyelemfelkeltő. A kortárs ékszer fontos szellemi állásfoglalást jelent, gyakran provokatív, társadalomkritikai tartalommal. Az ékszer egy közvetítő médium az alkotó viselő és a befogadó között. A non-verbális kommunikáció része, olyan üzenetként, szimbólumként kell tehát értelmeznünk, mely az egész testre kiterjed, vele együtt mozog, változik: illeszkedik vagy külön életre kel, de többnyire mégis figyelemfelkeltés céljából kerül viselőjére. [↑](#endnote-ref-1)